Ryan O’Reilly

Ryan O’Reilly (s. 7. helmikuuta 1991 Varna, Ontario, Kanada) on kanadalainen jääkiekkoilija, joka pelaa NHL-joukkue Nashville Predatorsissa keskushyökkääjänä. Hän on voittanut urallaan St. Louis Bluesissa Stanley Cupin. Samana vuonna hänet palkittin pudotuspelien parhaana pelaajana. Colorado Avalanche varasi hänet toisella kierroksella 2009. O’Reilly on älykäs ja vahva pelaaja, joka on myös hyvä aloituksissa. Kanadan maajoukkueessa hänellä on kaksi maailmanmestaruutta ja MM-hopea sekä World Cupin voitto.

Ura
O’Reilly pelasi vuodet 2007–2008 OHL-joukkue Erie Ottersissa. Hänet valittiin joukkueen vuoden tulokkaaksi ja urheiluhenkisimmäksi pelaajaksi kaudella 2007–2008. O’Reilly siirtyi Colorado Avalancheen heti varauksensa jälkeiseksi kaudeksi 2009–2010 kolmivuotisella tulokassopimuksella. O’Reilly pelasi koko kauden ylhäällä NHL:ssä ja teki 81 ottelussa tehot 8+18=26. Toinen kausi 2010–2011 toi saman verran pisteitä. Seuraavalla kaudella O’Reilly oli joukkueensa paras pistemies tehoilla 18+37=55. NHL-kauden 2012–2013 työsulun aikana O’Reilly pelasi KHL-joukkue Metallurg Magnitogorskissa, josta palasi työsulun päätyttyä takaisin Coloradoon. Kaudella 2013–2014 O’Reilly teki uuden piste-ennätyksensä 28+36=64, ollen Coloradon paras maalintekijä. Hän sai koko kauden aikana vain yhden kahden minuutin rangaistuksen ja palkittiin kauden päätteeksi herrasmiespelaajalle jaettavalla Lady Byng Memorial Trophylla.

26. kesäkuuta 2015 O’Reilly siirtyi Buffalo Sabresiin pelaajakaupassa, jossa Sabres sai hänen lisäkseen hyökkääjä Jamie McGinnin ja jossa Colorado Avalanche sai vaihdossa hyökkääjät Mihail Grigorenkon ja J. T. Compherin, puolustaja Nikita Zadorovin sekä toisen kierroksen varausvuoron NHL:n varaustilaisuudessa 2015. O’Reilly valittiin NHL:n tähdistöotteluun kaudella 2015–2016.

O’Reilly pelasi Sabresissa lopulta kolme kautta, kunnes hänet kaupattiin kesällä 2018 St. Louis Bluesiin. Vaihtokauppa oli odotettu, sillä O’Reilly oli muiden joukkueiden keskuudessa yksi Sabresin halutuimpia pelaajia. Sabres oli sijoittunut kolmesti viimeiseksi viiden kauden aikana, ja O’Reillykin kommentoi menettäneen jo osittain intohimonsa jääkiekkoon ja Sabresin pukukoppiin pesiytyneen häviämisen kulttuurin. Vaihtokaupassa Sabres sai Bluesilta Vladimír Sobotkan, Patrik Berglundin ja Tage Thompsonin sekä kaksi varausvuoroa.

O’Reillyn ensimmäinen kausi Bluesissa oli onnistunut. Hän teki runkosarjassa 77 pistettä ja pelasi lähes piste per peli -tahtia. Hänelle annettiin Conn Smythe Trophy pudotuspelien parhaimpana pelaajana, kun Blues voitti Stanley Cupin. Hän teki 9 pistettä finaalisarjassa Boston Bruinsia vastaan. Hän sai lisäksi kauden jälkeen Frank J. Selke Trophyn parhaimpana puolustavana hyökkääjänä. Lisäksi hän oli ehdolla herrasmiespelaajan Lady Byng Memorial Trophyyn. O’Reilly oli myös kaudella 2019–2020 ehdolla Frank J. Selke ja Lady Byng Memorial Trophyihin.

O’Reillysta tuli kaudella 2020–2021 Bluesin uusi kapteeni Vegas Golden Knightsiin siirtyneen Alex Pietrangelon tilalle. Hän jatkoi kapteenina aina kaudelle 2022–2023 asti, jolloin Blues kauppasi hänet ja Noel Acciarin Toronto Maple Leafsiin vaihdossa ensimmäisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2024 varaustilaisuidessa, kolmannen kierroksen varausvuoroon vuoden 2023 varaustilaisuudessa, Adam Gaudetteen ja Mihail Abramoviin. https://www.tsn.ca/nhl/toronto-maple-leafs-st-louis-blues-minnesota-wild-three-team-trade-1.1920875

Heinäkuussa 2023 O’Reilly teki vapaana agenttina Nashville Predatorsin kanssa nelivuotisen ja yhteensä 18 miljoonan dollarin arvoisen sopimuksen.https://www.nhl.com/predators/news/nashville-predators-sign-ryan-o-reilly-to-four-year-18-million-contrac-345174338 

Maajoukkue

Kanadan maajoukkueessa O’Reilly on ollut voittamassa MM-kultaa 2015 ja 2016 sekä MM-hopeaa 2017. Hän on edustanut Kanadaa myös vuosien 2012, 2013, 2018 ja 2025 kisoissa. O’Reilly pelasi alle 18-vuotiaiden MM-kilpailuissa vuonna 2009, jolloin hän toimi Kanadan kapteenina.

Muuta
Myös Ryanin isoveli Cal O’Reilly on ammattilaisjääkiekkoilija.

Tilastot
 2007–2008  Erie Otters  OHL  61  19  33  52  14  –  –  –  –  – 2008–2009  Erie Otters  OHL  68  16  50  66  26  5  0  5  5  2 2009–2010  Colorado Avalanche  NHL  81  8  18  26  18  6  1  0  1  2 2010–2011  Colorado Avalanche  NHL  74  13  13  26  16  –  –  –  –  – 2011–2012  Colorado Avalanche  NHL  81  18  37  55  12  –  –  –  –  – 2012–2013  Metallurg Magnitogorsk  KHL  12  5  5  10  2  –  –  –  –  –  Colorado Avalanche  NHL  29  6  14  20  4  –  –  –  –  – 2013–2014  Colorado Avalanche  NHL  80  28  36  64  2  7  2  4  6  0  2014–2015  Colorado Avalanche  NHL  82  17  38  55  12  –  –  –  –  – 2015–2016  Buffalo Sabres  NHL  71  21  39  60  8  –  –  –  –  – 2016–2017  Buffalo Sabres  NHL  72  20  35  55  10  –  –  –  –  – 2017–2018  Buffalo Sabres  NHL  81  24  37  61  2  –  –  –  –  – 2018–2019  St. Louis Blues  NHL  82  28  49  77  12  26  8  15  23  4  2019–2020  St. Louis Blues  NHL  71  21  49  61  10  9  4  7  11  0 2020–2021  St. Louis Blues  NHL  56  24  30  54  18  4  0  3  3  2 2021–2022  St. Louis Blues  NHL  78  21  37  58  12  12  7  5  12  2 2022–2023  St. Louis Blues  NHL  40  12  7  19  10  –  –  –  –  –   Toronto Maple Leafs  NHL  13  4  7  11  6  11  3  6  9  5 2023–2024  Nashville Predators  NHL  82  26  43  69  18  6  1  1  2  0 2024–2025  Nashville Predators  NHL  79  21  32  53  24  –  –  –  –  – 16 kautta  yhteensä  NHL  1152  303  521  824  194  81  26  41  67  15

Lähteet

Viitteet

 Aiheesta muualla 

Luokka:Kanadalaiset jääkiekkoilijat
Luokka:Jääkiekon maailmanmestarit
Luokka:Lady Byng Memorial Trophy -voittajat
Luokka:Colorado Avalanchen varaamat pelaajat
Luokka:Vuonna 1991 syntyneet
Luokka:Elävät henkilöt